כולנו יוצאים מנקודת הנחה שלאנשים מושכים מבחינה חיצונית קל יותר לקיים יחסי מין, כלומר למצוא פרטנרים. הסיבה היא כמובן שהרבה יותר אנשים מעוניינים להיות איתם במצבים אינטימיים בגלל איך שהם נראים, לפחות מבחינה חלקית. לגבי הפנימיות המצב מעט מורכב יותר. האם אנשים בעלי אישיות מושכת נוטים לקיים יחסי מין יותר מאחרים? ואילו תכונות אישיות בדיוק נחשבות מושכות?
מחקר חדש שהתפרסם במגזין Personality and Individual Differences כולל כמעט 3,000 גברים סטרייטים ו-1,500 נשים סטרייטיות בין הגילים 18 ל-81, שנשלפו באופן אקראי משירות דייטינג אוסטרלי. המשתתפים נשאלו לגבי האישיות שלהם וכמה פעמים בממוצע הם מקיימים יחסי מין מדי שבוע. ומה מתברר? שאנשים בעלי אישיות מוחצנת הם גם הפעילים ביותר בין הסדינים.
ככל שאדם יותר מוחצן – כלומר, יותר חברותי, פתוח ונהנה מחברה של אנשים אחרים – כך הוא יותר פעיל מינית, וזה נכון הן לגבי גברים והן לגבי נשים. "אנשים מוחצנים רוכשים את הידע המיני שלהם בגיל מוקדם יחסית", מסבירים החוקרים, "כך שהגישה שלהם לגבי סוגים שונים של פעילות מינית יותר ליברלית. אדם מוחצן מפגין רמות גבוהות יותר של התנהגות חברותית פרו-אקטיבית, מה שמגדיל את הגישה שלהם למחזרים פוטנציאליים, וכתוצאה מכך הם מגדילים את ההזדמנויות שלהם לקיום פעילות אינטימית". כלומר, במילים אחרות ויותר פשוטות, אם אתם אנשים שאוהבים להיות בחברתם של אנשים אחרים, סטטיסטית ככל הנראה שמעתם דיבורים על סקס בגיל מוקדם, והיו לכם יותר הזדמנויות להתנסות בו.
>> פן או מחליק: מה הורס את השיער יותר?
עם זאת, הקונספט שסקס מתרחש רק כי גברים הם המחזרים ונשים הן המחוזרות הוא די מיושן, ונשים כיום מקיימות יחסי מין בדיוק כמו גברים ובאותה מידה של קז'ואליות, ממצאים שהמחקר הנוכחי תומך גם בהם. אז איך מסבירים את ההבדל? תאוריה נוספת (ודי לעוסה) גורסת כי לגברים אכפת יותר ממראה חיצוני בכל הנוגע לפרטנריות, בעוד נשים שמות יותר דגש על אישיות, כך שאין להם ברירה אלא לפתח מגוון רחב יותר.
ומה זה אומר לגבי מופנמים? האם הם נידונו לחיי בתולין פחותי סקס? אפשר לקרוא את המחקר גם בצורה אחרת: אנשים מוחצנים מחפשים סקס בצורה תכופה יותר ולכן נהנים ממנו יותר, אבל זה לא אומר שמופנמים בהכרח לא נהנים מסקס בדיוק כפי שהם רוצים. ואם זה חסר להם בחיים, כל מה שהם צריכים לעשות הוא פשוט להיפתח, לצאת ולחפש אותו.